<classify> Kongamano la 13 la Korosho na Maonyesho linatarajiwa kufanyika Novemba 7 hadi 9, 2019 huku Tanzania ikiwa nchi wenyeji.Mkutano huu unatarajiwa kuleta pamoja wadau wa korosho zaidi ya 500 kutoka nchi mbalimbali duniani. Haya yameelezwa leo, Jumanne, na Mkurugenzi wa Shirikisho la Korosho Afrika ACA, Ernest Mintah katika mkutano wake na waandishi wa habari, jijini Dar es Salaam.Kwa upande wake Kaimu Mkurugenzi wa Mamlaka ya Udhibiti wa Mbolea nchini TFRA Steven Ngaillo amesema kongamano hilo litakutanisha wadau wa korosho na kutangaza fursa za uwekezaji kwenye sekta ya korosho nchini.Tumepanga kuvutia uwekezaji zaidi kwenye ujenzi wa viwanda vya kubangua na kuchakata korosho ili kuongeza ubora kwenye mnyororo wa thamani wa bidhaa hiyo, ameongeza.Kongamano hili ambao litaongozwa na kauli mbiu isemayo Kuendeleza Ushirikiano, Kushawishi Mabadiliko katika Soko huku likiangazia mchango wake barani Afrika kwenye sekta ya korosho.  <topic>: KITAIFA 